
Ministru kabineta rīkojums Nr. 219
Rīgā 2025. gada 16. aprīlī (prot. Nr. 15 28. §)
Par Latvijas Republikas delegāciju dalībai Starptautiskā Valūtas fonda un Pasaules Bankas grupas pilnvarnieku pavasara sanāksmēs 2025. gada 21.–26. aprīlī
· 1. Lai saskaņā ar Starptautiskās Rekonstrukcijas un attīstības bankas Vienošanās līguma (apstiprināts ar likumu "Par Latvijas Republikas iestāšanos Starptautiskajā rekonstrukcijas un attīstības bankā, tās apvienotajās organizācijās un Eiropas rekonstrukcijas un attīstības bankā") 5. panta otrās daļas "c" punktu un Starptautiskā Valūtas fonda Vienošanās līguma (apstiprināts ar likumu "Par Latvijas Republikas iestāšanos Starptautiskajā valūtas fondā") 12. panta otrās daļas "c" punktu piedalītos Starptautiskā Valūtas fonda un Pasaules Bankas grupas pilnvarnieku pavasara sanāksmēs 2025. gada 21.–26. aprīlī Vašingtonā, izveidot Latvijas Republikas delegāciju šādā sastāvā:
· 1.1. A. Ašeradens – finanšu ministrs, Latvijas Republikas pilnvarnieks Pasaules Bankas grupā (delegācijas vadītājs);
· 1.2. I. Allika – Latvijas Bankas Ģenerālsekretariāta padomniece;
· 1.3. K. Āboliņš – Valsts kases pārvaldnieks;
· 1.4. B. Bāne – Finanšu ministrijas valsts sekretāre, Latvijas Republikas pilnvarnieka vietniece Starptautiskajā Valūtas fondā;
· 1.5. I. Burmistre – Ārlietu ministrijas valsts sekretāra vietniece ekonomisko attiecību jautājumos;
· 1.6. K. Černaja-Mežmale – Latvijas Bankas padomes locekle;
· 1.7. P. Iļjenkovs – Finanšu izlūkošanas dienesta priekšnieka vietnieks;
· 1.8. D. Ispodkina – Finanšu ministrijas nozares padomniece;
· 1.9. M. Kazāks – Latvijas Bankas prezidents, Latvijas Republikas pilnvarnieks Starptautiskajā Valūtas fondā;
· 1.10. L. Kļaviņa – Finanšu ministrijas valsts sekretāra vietniece finanšu politikas jautājumos, Latvijas Republikas pilnvarnieka vietniece Pasaules Bankas grupā;
· 1.11. T. Platacis – Finanšu izlūkošanas dienesta priekšnieks;
· 1.12. A. Strazds – Latvijas Bankas Ģenerālsekretariāta vadītājs;
· 1.13. L. Trofimova – finanšu ministra padomniece sabiedrisko attiecību jautājumos;
· 1.14. L. Vītola – Finanšu ministrijas Finanšu tirgus politikas departamenta Starptautisko finanšu institūciju nodaļas vadītāja.
· 2. Izdevumus, kas saistīti ar piedalīšanos Starptautiskā Valūtas fonda un Pasaules Bankas grupas pilnvarnieku pavasara sanāksmēs, no piešķirtajiem budžeta līdzekļiem sedz institūcija, kuru pārstāv attiecīgais delegāts.

